Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Ez a sor a hitelintézetek által nyújtott azon hitelek állományát tartalmazza, amelyek kamattámogatása a költségvetéstõl közvetlenül lehívható, de nem a 12/2001. (I. 31.) Korm. rendelet 13. §-a alapján meghatározottak. E sorban kell jelenteni a 2001. februárt megelõzõen eszközoldali támogatás mellett nyújtott lakáscélú hiteleket.
Paragraph Index: 944

06. tábla: Egyes eszköz és forrástételek hóvégi állományának devizaszerkezete Ebben a táblában a Felügyeleti mérleg jelentés tábláinak Egyéb deviza oszlopában szereplõ hitel, hitelviszonyt megtestesítõ értékpapír, részvény és egyéb részesedés, valamint betét, felvett hitel és hátrasorolt kötelezettség állományoknak, és az egyéb eszközök és források állományának devizanemenkénti részletezését kell jelenteni millió forintra átszámított értéken. Az euróban fennálló állományokat a táblában nem kell jelenteni, mert összegük a mérlegbõl is megállapítható. A hitelek, elhelyezett betétek devizaszerkezetét bruttó, az értékpapírokét nettó könyv szerinti értéken kell a táblában szerepeltetni. A hitel és elhelyezett betét soroknak a mérlegben a valódi penziós ügyletekbõl származó követelések sorokon jelentett összegeket, a betétek, felvett hitelek, alárendelt kölcsöntõke állományoknak a mérlegben szereplõ (óvadéki és sajátos szállításos) repó ügyletekbõl származó kötelezettségeket is tartalmazniuk kell. A 12., 14. és 15. soroknak tartalmaznia kell a GMU monetáris pénzügyi intézményeknek, illetve az egyéb külföldi bankoknak nyújtott hiteleket, valamint a náluk elhelyezett betéteket és a náluk lévõ nostro számlákat is. A 30-46. sorokban a betéteken kívül a felvett hitelek és a hitelként kapott hátrasorolt kötelezettségek állományának is szerepelnie kell. A 47. sornak a hitelviszonyt megtestesítõ értékpapírok kibocsátásával szerzett hátrasorolt kötelezettségeket is tartalmaznia kell. A 48. sorban a mérlegben az aktív kamatelhatárolások, az egyéb aktív elszámolások és egyéb eszközök, valamint a saját eszközök (visszavásárolt saját kötvények nélkül) sorokban jelentett állományok együttes összegének devizaszerkezetét kell jelenteni. A 49. sorban a mérlegben a passzív kamatelhatárolások, valamint az egyéb passzív elszámolások között jelentett állományok devizabontását kell megadni. E táblában egyéb pénzügyi vállalatok alatt az egyéb pénzügyi közvetítõk, pénzügyi kiegészítõ tevékenységet végzõk, biztosítók és nyugdíjpénztárak értendõk. A tábla d) oszlopában az egyéb EU tagországok devizáit kell kimutatni. Az ebben az oszlopban jelentett összegek devizánkénti bontásáról negyedév végekre vonatkozóan az F19/F33-as jelentés 03. táblájában kell információt adniuk az adatszolgáltatóknak. 2008/162. szám

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes